
Republika e Kosovës
Republika Kosova-Republic of Kosovo

Qeveria-Vlada-Government

Ministria e Shëndetësisë-Ministarstvo Zdravstva-Ministry of Health

Zyra e Ministrit/Ured Ministra/Office of the Minister

Br. 773/XI/2020
 Datum:13/11/2020
Ministar zdravstva, shodno članu 145 (tačka 2) Ustava Republike Kosovo, uzimajući u obzir članove 8, 9, 10 i 11. Zakona br. 06/L-113 o organizaciji i funkcionisanju državne uprave i nezavisnih agencija (Službeni list br. 7 od 1. marta 2019. godine), u skladu sa članom 89. Zakona br. 04/L-125 o zdravstvu, u skladu sa članom 4, članom 5 stav 2.5, članom 12 stav 4, članom 19 stav 1 Zakona br. 07/L-006 o sprečavanju i suzbijanju pandemije Covid-19 na teritoriji Republike Kosovo, na osnovu člana 8 stav 1.4 i Priloga 7 Uredbe br. 06/2020 o oblastima administrativne odgovornosti Kancelarije premijera i ministarstava, u skladu sa odlukom Vlade br. 01/42 od 11/11/2020. godine, u skladu sa preporukama NIJZK-a u cilju kontrole i sprečavanja širenja virusa COVID-19, donosi:

O D L U K U
1. Usvajaju se posebne mere za zaštitu od pandemije COVID-19 za opštinu Štrpce.
2. Usvojene mere za opštinu Štrpce su sledeće:
2.1. Ekonomskim operatorima je dozvoljeno da rade od 05:00 do 20:00, u skladu sa “Priručnikom za zaštitu od širenja Covid-19”;
2.2. Javni prevoz sme da saobraća koristeći do 50% kapaciteta, u skladu sa “Priručnikom za zaštitu od širenja Covid-19”;
2.3. Taksi prevoz sme da radi sa 1 (jednim) putnikom nazad ili do 3 (tri), ako su članovi iste porodice, u skladu sa “Priručnikom za zaštitu od širenja Covid-19”;
2.4. Tržni centri mogu da rade od 05:00 do 20:00, u skladu sa “Priručnikom za zaštitu od širenja COVID-19”;
2.5. Hotelska i gastronomska delatnost je zabranjena nakon 20:00 časova, izuzev usluge „za poneti“ i „naručivanja dostavom“.  
2.6. Delimično su dozvoljene kulturne aktivnosti podređenih institucija MKOS-a i opština (pozorišta, biblioteke, filharmonija, galerije, ansambli, balet, bioskopi, omladinski centri, muzeji, kulturni centri sa grupama i slično), koristeći samo 30% prostora/površina relevantnih objekata za sve aktivnosti (kako u izvođenju tako i na probama), u skladu sa Priručnikom za zaštitu od širenja COVID-a-19”;
2.7. Dozvoljene su sportske aktivnosti u zatvorenom i na otvorenom; mogu se organizovati treninzi i takmičenja u pojedinačnim sportovima; do 20 ljudi može da učestvuje na zatvorenim treninzima, dok do 50 ljudi može da učestvuje na takmičenjima na osnovu lokalnih i međunarodnih sportskih protokola i uputstava, u skladu sa „Priručnikom za zaštitu od širenja COVID19”;
2.8. Dozvoljena je delatnost fitnesa i zatvorenih bazena za individualne rekreativne aktivnosti koristeći samo 40% prostora/površine, u skladu sa „Priručnikom za zaštitu od širenja COVID-a-19“.  
3. Nepoštovanje ovih mera u bilo kom slučaju podleže kaznenim merama u skladu sa Zakonom br. 07/L-006 o sprečavanju i suzbijanju pandemije COVID-19 na teritoriji Republike Kosovo od strane odgovornih institucija koje su dužne da prate i osiguraju sprovođenje ovih mera.
4. Ova odluka važi do donošenja druge odluke, na osnovu epidemiološke situacije u zemlji; 
5. Odluka stupa na snagu na dan potpisivanja od strane ministra zdravlja u 18:00.
O b r a z l o ž e nj e
Na osnovu procena i preporuka Instituta za javno zdravlje Kosova, s obzirom da je opština Štrpce okategorisana sa niskim rizikom od infekcije, kako bi se stanovništvo zaštitilo od COVID-19, kako bi se sprečilo pogoršanje upravljanja tretmanom od strane zdravstvenih institucija u pogledu kapaciteta bolnica za lečenje, ministar zdravlja je, u skladu sa Zakonom br. 07/L-006 o sprečavanju i suzbijanju pandemije COVID-19 na teritoriji Republike Kosovo, odlučio kao u izreci ove odluke. 
                                                                                                                 Armend Zemaj         

                                                                                                               _________________

 Ministar zdravlja
Odluku dostaviti:
· Kancelariji premijera;
· Opštini Štrpce; 
· Generalnom sekretaru;
· Zamenicima ministara MZ-a;

· NIJZK-u;
· Policiji Kosova;
· Sanitarnoj inspekciji;
· Zdravstvenoj inspekciji i Farmaceutskoj inspekciji;
· Opštinskim inspekcijama;

· Pravnom departmanu;

· Odeljenju za javne komunikacije;

· QOE-MZ-a;

· Sekretarijatu Komiteta za Covid-19;

· Arhivi MZ-a.
